Αίτηση για χορήγηση άδειας στην ελληνική γλώσσα, σύμφωνα με το έντυπο αίτησης που καθορίζεται στο Παράρτημα 1 του Κανονισμού Αδειών (υ.α. Δ2/16570/2005, ΦΕΚ Β 1306).
Υπογράφεται από το νόμιμο εκπρόσωπο του νομικού προσώπου και πρέπει να περιλαμβάνει κατ ελάχιστον τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι νομικό πρόσωπο, με τη μορφή ανώνυμης εταιρείας ή εταιρείας περιορισμένης ευθύνης ή ιδιωτικής κεφαλαιουχικής εταιρείας ή άλλης αντίστοιχης μορφής, εφόσον το πρόσωπο εδρεύει σε κράτος - μέλος της Ευρωπαϊκής Ένωσης, ή Συλλογική Αγροτική Οργάνωση σύμφωνα με τις διατάξεις των ν. 4015/2011 (ΦΕΚ A 210) και 4384/2016 (ΦΕΚ Α 78) όπως ισχύουν.
Ο αιτών (νομικό πρόσωπο) πρέπει να κατέχει άδεια λειτουργίας μονάδας παραγωγής βιοκαυσίμων, σύμφωνα με τα οριζόμενα στις οικείες διατάξεις του ν. 3325/2005 (ΦΕΚ Α 68) όπως ισχύει.
Ο αιτών (νομικό πρόσωπο) πρέπει να διαθέτει ενεργές συμβάσεις αγοράς αυτούσιων βιοκαυσίμων ή άλλων ανανεώσιμων καυσίμων από μονάδες παραγωγής τους, εντός ή εκτός της Ελληνικής Επικράτειας.
Ο αιτών (νομικό πρόσωπο) πρέπει να διαθέτει ελάχιστο όγκο αποθηκευτικών χώρων, ιδιόκτητων, μισθωμένων ή παραχωρημένων 100 κυβικών μέτρων. Οι αποθηκευτικοί χώροι οφείλουν να έχουν την αναγκαία χωρητικότητα για την εξυπηρέτηση της διακίνησης προϊόντων, της τήρησης αποθεμάτων έκτακτης ανάγκης, καθώς και της τήρησης των εμπορικών αποθεμάτων της παραγράφου 6 του ν. 3054/2002 (ΦΕΚ Α 230), όπως ισχύει.
Ο αιτών (νομικό πρόσωπο) πρέπει να διαθέτει μεταφορικά μέσα (βυτιοφόρα οχήματα ή πλωτά εφοδιαστικά μέσα) ιδιόκτητα ή μισθωμένα, που να μπορούν να εξασφαλίσουν την ομαλή τροφοδοσία της αγοράς και την ομαλή και συνεχή διακίνηση των εμπορευόμενων προϊόντων.
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (ΦΕΚ Α 230) όπως ισχύει.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας που απαιτείται για την εμπορία, δηλαδή την αποθήκευση και διακίνηση με σκοπό το κέρδος, αυτούσιων βιοκαυσίμων (υγρά καύσιμα μεταφορών που παράγονται από βιομάζα) ή βιορευστών (υγρά καύσιμα για ενεργειακούς σκοπούς, εξαιρουμένων των μεταφορών, συμπεριλαμβανομένης της ηλεκτρικής ενέργειας και της θέρμανσης και της ψύξης, που παράγονται από βιομάζα), εντός της Ελληνικής επικράτειας.
Οργανωτική και διοικητική δομή του νομικού προσώπου.
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Το πλέον πρόσφατο κωδικοποιημένο καταστατικό του νομικού προσώπου, θεωρημένο από την αρμόδια αρχή.
Αντίγραφο της αρχικής εταιρικής σύμβασης (καταστατικού) και των τυχόν τροποποιήσεών της.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Βεβαίωση εγγραφής στο Εθνικό Μητρώο Συλλογικών Οργανώσεων.
Αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νομίμων εκπροσώπων του.
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Ασφαλιστική ενημερότητα Επαγγελματικού Ταμείου Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ) του νομικού προσώπου.
Άδεια λειτουργίας μονάδας παραγωγής Βιοκαυσίμων ή/και Βιορευστών.
Ενεργές συμβάσεις αγοράς Βιοκαυσίμων ή/και Βιορευστών.
Επίσημα έγγραφα που να βεβαιώνουν τη δυναμικότητα της μονάδας παραγωγής Βιοκαυσίμων ή/και Βιορευστών.
Βεβαίωση ισχύος άδειας λειτουργίας μονάδας παραγωγής Βιοκαυσίμων ή/και Βιορευστών.
Βεβαίωση από την οικεία Δ.Ο.Υ. για τον ορισμό του φορολογικού αντιπροσώπου στην ελληνική επικράτεια.
Πιστοποιητικό ISO σειράς 9000 για παραγωγή Βιοκαυσίμων ή/και Βιορευστών.
Πιστοποιητικό ISO σειράς 9000 για εμπορία Βιοκαυσίμων ή/και Βιορευστών.
Άδεια λειτουργίας εγκαταστάσεων/αποθηκευτικών χώρων.
Βεβαίωση ισχύος άδειας λειτουργίας εγκαταστάσεων/αποθηκευτικών χώρων.
Σύμβαση μίσθωσης/παραχώρησης αποθηκευτικών χώρων.
Αποδεικτικό ηλεκτρονικής υποβολής στην εφαρμογή Taxisnet των συμβάσεων μίσθωσης/παραχώρησης αποθηκευτικών χώρων.
Συνοπτική παρουσίαση του επιχειρηματικού σχεδίου του νομικού προσώπου για τα επόμενα πέντε (5) έτη.
Υπεύθυνη δήλωση του νόμιμου εκπροσώπου του νομικού προσώπου νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή.
Αντίγραφα δελτίων ταυτότητας ή άλλων εγγράφων από τα προβλεπόμενα στην παρ. 4 του άρθρου 3 του ν. 2690/1999 των μελών του Διοικητικού Συμβουλίου του νομικού προσώπου και των νόμιμων εκπροσώπων του
Κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος.
Ο εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης, ή Συλλογική Αγροτική Οργάνωση (Σ.Α.Ο.).
Κατατίθεται σε περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης.
1. Κατατίθεται σε περίπτωση που ο αιτών είναι: α) Ανώνυμη Εταιρεία (Α.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης, β) Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης, ή γ) Αγροτική Εταιρική Σύμπραξη (Α.Ε.Σ.). 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης, ή Αγροτική Εταιρική Σύμπραξη (Α.Ε.Σ.). 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης, ή Αγροτική Εταιρική Σύμπραξη (Α.Ε.Σ.). 2. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 4. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
Σε περίπτωση που ο αιτών είναι Συλλογική Αγροτική Οργάνωση (Σ.Α.Ο.) κατατίθεται βεβαίωση από την αρμόδια Εποπτική Αρχή Αγροτικών Συνεταιρισμών του άρθρου 3 του ν. 4015/2011 (ΦΕΚ Α 210), όπως ισχύει, για την εγγραφή της Συλλογικής Αγροτικής Οργάνωσης, ως «ενεργής», στο Εθνικό Μητρώο Συλλογικών Οργανώσεων και την κατηγορία στην οποία αυτή ανήκει κατά το άρθρο 1 του ν. 4015/2011 όπως ισχύει και σύμφωνα με τα ειδικότερα καθοριζόμενα στην υπ’ αριθμ. 35599/2011 απόφαση του Υπουργού Αγροτικής Ανάπτυξης και Τροφίμων (ΦΕΚ Β 2634), όπως ισχύει, εκδοθείσα εντός του τελευταίου διμήνου πριν την υποβολή της αίτησης για χορήγηση Άδειας Διάθεσης Βιοκαυσίμων.
Κατατίθενται αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νόμιμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται αντίγραφο φορολογικής ενημερότητας σε ισχύ, εκδοθέν από την Ανεξάρτητη Αρχή Δημοσίων Εσόδων εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται αντίγραφο ασφαλιστικής ενημερότητας σε ισχύ, εκδοθέν από τον Ηλεκτρονικό Εθνικό Φορέα Κοινωνικής Ασφάλισης εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται αντίγραφο ασφαλιστικής ενημερότητας σε ισχύ, εκδοθέν από το Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ) εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη εντός της ελληνικής επικράτειας, σύμφωνα με τις οικείες διατάξεις του ν. 3325/2005 όπως ισχύει, ή σε άλλο κράτος μέλος της Ευρωπαϊκής Ένωσης, σύμφωνα με το οικείο δίκαιο του εν λόγω κράτους.
1. Κατατίθενται σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης. 2. Στο σώμα των συμβάσεων αγοράς Βιοκαυσίμων ή/και Βιορευστών πρέπει απαραίτητα να αναγράφεται το χρονικό διάστημα ισχύος τους. 3. Τριάντα (30) ημέρες πριν το πέρας ισχύος των ήδη υποβληθέντων συμβάσεων αγοράς Βιοκαυσίμων ή/και Βιορευστών, ο αιτών οφείλει να ανανεώσει τις υπάρχουσες ή/και να υποβάλει νέες ενεργές συμβάσεις αγοράς Βιοκαυσίμων ή/και Βιορευστών.
1. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη εντός της ελληνικής επικράτειας και στην άδεια λειτουργίας της μονάδας δεν αναγράφεται η δυναμικότητά της, κατατίθεται η άδεια εγκατάστασης ή η απόφαση έγκρισης περιβαλλοντικών όρων, βάσει των οποίων χορηγήθηκε η ισχύουσα άδεια λειτουργίας, όποια εκ των δύο αναγράφει τη δυναμικότητα της μονάδας. 2. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη σε άλλο κράτος-μέλος της Ευρωπαϊκής Ένωσης, και στην άδεια λειτουργίας της μονάδας δεν αναγράφεται η δυναμικότητά της, κατατίθενται επίσημα έγγραφα από αρμόδια αρχή, κατά το οικείο δίκαιο του κράτους, που να βεβαιώνουν τη δυναμικότητα της μονάδας. 3. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθενται για κάθε συμβεβλημένη μονάδα παραγωγής επίσημα έγγραφα από αρμόδια αρχή, κατά το οικείο δίκαιο του κράτους, που να βεβαιώνουν τη δυναμικότητα της μονάδας.
1. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη εντός της ελληνικής επικράτειας, κατατίθεται βεβαίωση από την αρμόδια υπηρεσία (ή εκδούσα αρχή) που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 2. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη σε άλλο κράτος-μέλος της Ευρωπαϊκής Ένωσης, κατατίθεται βεβαίωση από αρμόδια αρχή, κατά το οικείο δίκαιο του κράτους εγκατάστασης, που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 3. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθεται, για κάθε συμβεβλημένη μονάδα παραγωγής, βεβαίωση από αρμόδια αρχή, κατά το οικείο δίκαιο του κράτους κατά το οικείο δίκαιο του κράτους εγκατάστασης, που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 4. Σε κάθε μία από τις προαναφερόμενες περίπτωσης κατατίθεται βεβαίωση ισχύος άδειας λειτουργίας μονάδας παραγωγής Βιοκαυσίμων ή/και Βιορευστών, εκδοθείσα εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται βεβαίωση από την οικεία Δ.Ο.Υ. για τον ορισμό του φορολογικού αντιπροσώπου στην ελληνική επικράτεια, εκδοθείσα εντός των προηγούμενων εξήντα (60) ημερών από την ημερομηνία υποβολής της αίτησης, σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη σε άλλο κράτος-μέλος της Ευρωπαϊκής Ένωσης.
1. Το εν λόγω πιστοποιητικό πρέπει να είναι σε ισχύ καθ όλη τη διάρκεια ισχύος της Άδειας Διάθεσης Βιοκαυσίμων, ήτοι να ανανεώνεται εντός τριάντα (30) ημερών πριν τη λήξη του. 2. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθεται πιστοποιητικό ISO για κάθε συμβεβλημένη μονάδα παραγωγής.
1. Κατατίθεται σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης. 2. Το εν λόγω πιστοποιητικό πρέπει να είναι σε ισχύ καθ όλη τη διάρκεια ισχύος της Άδειας Διάθεσης Βιοκαυσίμων, ήτοι να ανανεώνεται εντός τριάντα (30) ημερών πριν τη λήξη του.
Κατατίθεται άδεια λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, στην οποία περιγράφεται ο κωδικός, η χωρητικότητα, η γεωγραφική θέση και το προϊόν αποθήκευσης εκάστης δεξαμενής. Στην περίπτωση που αυτά δεν περιγράφονται στην άδεια λειτουργίας, ο αιτών υποβάλλει οποιοδήποτε επίσημο πρόσφορο στοιχείο από το οποίο προκύπτουν τα προαναφερόμενα.
Κατατίθενται βεβαιώσεις ισχύος άδειας λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, εκδοθείσες από την αρμόδια υπηρεσία.
Κατατίθεται σε περίπτωση μισθωμένων/παραχωρημένων αποθηκευτικών χώρων και περιλαμβάνει κατά ελάχιστον τον κωδικό δεξαμενής, τη χωρητικότητα, τη γεωγραφική θέση και το αποθηκευμένο προϊόν.
Κατατίθεται σε περίπτωση μισθωμένων/παραχωρημένων αποθηκευτικών χώρων.
Η συνοπτική παρουσίαση του επιχειρηματικού σχεδίου του νομικού προσώπου για τα επόμενα πέντε (5) έτη, πρέπει να περιλαμβάνει κατ ελάχιστον: α) τις προβλεπόμενες πωλήσεις Βιοκαυσίμων ή/και Βιορευστών, ανά είδος προϊόντος και ανά κατηγορία πελάτη/παραλήπτη, καθώς και τις προβλεπόμενες εξαγωγές, β) ετήσιες προβλέψεις κόστους λειτουργίας, ταξινομημένου σε σταθερό και μεταβλητό κόστος, καθώς και εσόδων από πωλήσεις με αναφορά των παραδοχών στις οποίες βασίζονται τα παρεχόμενα στοιχεία, γ) συνοπτικό χρηματοοικονομικό προγραμματισμό για το έργο που θα παρέχει την προβλεπόμενη ταμειακή ροή αναλυμένη στις κύριες κατηγορίες εισροών και εκροών, δ) αναλυτικά στοιχεία για τις σημαντικού ύψους προβλεπόμενες επενδύσεις του αιτούντος και ε) προτεινόμενη δομή του κεφαλαίου και προβλεπόμενο τρόπο και πηγές χρηματοδότησης των επενδύσεων.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. Αναζητούνται αντίγραφα των αστυνομικών δελτίων ταυτότητας των μελών του Διοικητικού Συμβουλίου του νομικού προσώπου και των νόμιμων εκπροσώπων του, προκειμένου να αναζητηθούν αυτεπάγγελτα τα ποινικά τους μητρώα. Σε περίπτωση που προσκομίζονται διαβατήρια, θα πρέπει να σημειώνονται επιπλέον τα ονόματα των γονέων των φυσικών προσώπων.
Η απόφαση χορήγησης άδειας διάθεσης βιοκαυσίμων αναρτάται στο Διαύγεια.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Ο αιτών τη χορήγηση άδειας διάθεσης βιοκαυσίμων υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", νομίμως υπογεγραμμένη, συνοδευόμενη από φάκελο με τα απαιτούμενα κατά την ως άνω απόφαση δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή μπορεί να αποστείλει την αίτησή του με το σύνολο των δικαιολογητικών είτε ταχυδρομικά, είτε στο email του Γενικού Πρωτοκόλλου του Υπουργείου.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών Διάθεσης Βιοκαυσίμων), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Αξιολόγηση ενστάσεων: Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 9 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας διάθεσης βιοκαυσίμων.
Σε περίπτωση που η αίτηση δε συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση χορήγησης άδειας διάθεσης βιοκαυσίμων.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Παραλαβή της αίτησης για χορήγηση άδειας διάθεσης βιοκαυσίμων
Δημοσίευση στο Μητρώο Αιτήσεων Αδειών Διάθεσης Βιοκαυσίμων
Αξιολόγηση τυχόν υποβληθεισών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά